ક્લાસ ડિસ્ક્રિમિનેશન ફક્ત કોઈ ‘હું પદ'ની ઘટના હોતી નથી બલ્કે, ‘અમે તો આ'ના મિથ્યાભિમાનીપણામાંથી જન્મતી કુંઠા છે. વી.એસ નાઈપોલ એક વખતે નામાંકિત દલિત લેખક નામદેવ ઢસાલેના ઘરે ‘એ મિલિયન મ્યુટિનીસ નાઉ' પુસ્તકના રિસર્ચ અંગે ગયા હતા. તેમની સાથે ચારુ દેશપાંડે નામના લેખક-ટ્રાન્સલેટર પણ હતા. દેશપાંડે કહે છે કે, નામદેવે નાઈપોલને અચ્છોઅચ્છો વાનાં કરીને જાતજાતનું ખાવા માટે આગ્રહ કર્યો પણ, આ એનઆરઆઈ વર્ણવાદી લેખકે તેમાંથી કશું ખાધું નહીં. નામદેવને ખોટું ન લાગે એટલા માટે તેમણે ટીપોઈ પર મૂકાયેલો તમામ નાસ્તો સફાચટ કરી નાંખવો પડ્યો હતો!.